Document ID: 32005D0236

KOMISIJAS LĒMUMS
(2005. gada 15. marts),
ar ko groza Lēmumu 2003/135/EK attiecībā uz plānu izbeigšanu par klasiskā cūku mēra izskaušanu savvaļas cūkām un to ārkārtas vakcināciju pret klasisko cūku mēri Reinzemes-Pfalcas federālās zemes (Vācija) atsevišķos apgabalos
(izziņots ar dokumenta numuru K(2005) 596)
(Autentiski ir tikai teksti franču un vācu valodā)
(Dokuments attiecas uz EEZ)
(2005/236/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1), un jo īpaši tās 16. panta 1. punktu un 20. panta 2. punktu,
tā kā:
(1)
Komisijas 2003. gada 27. februāra Lēmums 2003/135/EK, ar ko apstiprina klasiskā cūku mēra apkarošanas plānu un savvaļas cūku ārkārtas vakcināciju pret klasisko cūku mēri Vācijas federālajās zemēs - Lejassaksijā, Ziemeļreinā-Vestfālenē, Reinzemē-Pfalcā un Sārzemē (2) tika pieņemts ka viens no pasākumiem klasiskā cūku mēra apkarošanā.
(2)
Vācijas iestādes ir informējušas Komisiju par pēdējā laika norisēm slimības attīstībā savvaļas cūku populācijā atsevišķos Reinzemes-Pfalcas apgabalos.
(3)
Šī informācija norāda, ka savvaļas cūku saslimstība ar klasisko cūku mēri ir sekmīgi izskausta un ka apstiprinātie slimībasizskaušanas un cūku vakcinācijas plāni šajos apgabalos vairs nav jāpielieto.
(4)
Tāpēc attiecīgi jāgroza Lēmums 2003/135/EK.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/135/EK pielikumu aizstāj ar tekstu, kas iekļauts šā lēmuma pielikumā.
2. pants
Šis lēmums ir adresēts Francijas Republikai un Vācijas Federatīvajai Republikai.
Briselē, 2005. gada 15. martā.

Labels: 20
18
6